《自彰德卸任，侨寓修武，欲归未得，倏又岁阑》
清代·陈以豫

听鼓梁园十载馀，官休犹恋客中居。山河已改家何在，风雪无边岁又除。

病起忽惊腰带减，年来只觉鬓丝疏。山阳幸遇同乡友，时共衔杯醉草庐。

作者简介：字立夫，附贡生，以府经历分发河南，由河工保升知县，署彰德府通判。著有听雨轩诗稿。年未五十卒。